Yrittäjän työtuloa on tarkoitus muuttaa aina tarvittaessa. Kun YEL-vakuutuksesi on voimassa, vastuullasi on ilmoittaa työpanoksessasi tapahtuvista pidempiaikaisista muutoksista. Ilmoita meille, kun esimerkiksi liikevaihtosi, työtuntisi tai toimialasi muuttuu. Hae siis muutosta työtuloosi, kun esimerkiksi siirryt sivutoimisesta yrittäjästä kokoaikaiseksi tai toisin päin.
Voit hakea muutosta työtuloosi niin usein kuin tarpeellista, mutta et takautuvasti.​ Hae työtulomuutosta Varma Asioinnissa. Voit muuttaa työtuloasi aikaisintaan ilmoituksesi saapumispäivästä alkaen eli työtuloa ei voi muuttaa takautuvasti.